सपना चौधरी फैन्स के लिए लेकर आ रही हैं नया तोहफा, हरियाणवी सिंगर ने किया ये नया धमाल  
सपना चौधरी को एमएक्स प्लेयर पर मिला नया प्लेटफॉर्म
वेब कंटेंट की दुनिया में हुनर दिखाने को तैयार हैं डांसिंग क्वीन
सपना चौधरी के वीडियो और इवेंट्स एमएक्स प्लेयर पर होंगे मौजूद
सपना चौधरी भोजपुरी-पंजाबी और हरियाणवी सिनेमा में धमाल मचाने के बाद वेब कंटेंट की दुनिया में भी रंग जमाने के लिए तैयार हैं. लोकल वीडियो प्लेयर और स्ट्रीमिंग प्लेटफॉर्म एमएक्स प्लेयर अब टैलेंट क्वीन सपना चौधरी के हुनर को पेश करेगा. सपना चौधरी अब एमएक्स प्लेयर के साथ जुड़ गई हैं. एमएक्स प्लेयर पर अब सपना चौधरी के लाइव इवेंट्स के अलावा उनके सारे वीडियो भी देखे जा सकेंगे. अब सपना चौधरी के म्यूजिक वीडियो और इवेंट्स के वीडियो एमएक्स प्लेयर पर मौजूद रहेंगे. इस तरह सोशल मीडिया सेंसेशन सपना चौधरी को एक और जबरदस्त प्लेटफॉर्म मिल गया है. 
Hello friends show uodate- Had a great show at Dehradun. @pawanchawla2010 #show #event #thaknamanahai #ramram #dehradun
A post shared by  Sapna Choudhary (@itssapnachoudhary) on May 10, 2019 at 4:49am PDT

सपना चौधरी का एमएक्स प्लेयर पर अपना एक चैनल भी होगा, जहां वे एमएक्स के यूजर्स के लिए एक्सक्लूसिव कंटेंट लोड करेंगी. यही नहीं, सपना चौधरी दो एमएक्स ओरिजिनल सीरिज में भी नजर आएंगी. इस तरह सपना चौधरी के फैन्स के लिए एमएक्स प्लेयर पर जबरदस्त धमाल होने वाला है. सपना चौधरी का इस नए कदम पर कहना है, 'एमएमक्स प्लेयर से जुड़ने की बेहद खुशी है. उनकी ऐप देश के दिल में अपनी जगह बना रही है. इस तरह मैं उम्मीद करती हूं कि इसके जरिये और ज्यादा फैन्स तक पहुंच सकूंगी. एमएक्स पर ढेर सारे जॉनर की सामग्री उपलब्ध है, ऐसे में इस प्लेटफॉर्म पर मेरे जॉनर की यह पहली चीज होगी.'
Never turn down your ambition because someone is uncomfortable with the volume. @himanshubabbarphotography @suchirevasharma #life #workholic #loveyourself #positivevibes #desiqueen #thankgod #thaknamnahai
A post shared by  Sapna Choudhary (@itssapnachoudhary) on Jul 1, 2019 at 12:09am PDT

सपना चौधरी का करियर संघर्ष भरा है और उन्होंने हरियाणा के एक ऑर्केस्ट्रा ग्रुप के साथ शुरुआत की थी. इसके बाद सपना चौधरी के 'सॉलिड बॉडी' और तू' चीज लाजवाब' गाने खूब पॉपुलर हुए थे. लेकिन सपना चौधरी की लोकप्रियता का ग्राफ बिग बॉस 11 में एंट्री के साथ ही सातवें आसमान  पर पहुंच गया था. इसके बाद सपना चौधरी ने भोजपुरी मूवी, पंजाबी सिनेमा और बॉलीवुड की फिल्मों में भी काम किया.